hu hu hu hu hu hu hu hu hu hu hu en hu hu hu ceb hu fr hu en hu hu zh hu hu en en hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en cs de hu hu hu hu hu es ca en en hu es ceb tl de hu en hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en bcl ca hbs_lat da de el es fa fi fr he hbs_lat hy id it ja ka lt nl pl pt io ru sv tr fy vi zh hu hu hu hu hu hu hu hu hu hu
Río Abiseo Nemzeti Park – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2021. január 6.
Ugrás a navigációhoz Ugrás a kereséshez
IUCN kategória: II (Nemzeti park)
Río Abiseo Nemzeti Park
d. sz. 7° 25′ 51″, ny. h. 77° 11′ 05″-7.4308333333333, -77.184722222222Koordináták: d. sz. 7° 25′ 51″, ny. h. 77° 11′ 05″-7.4308333333333, -77.184722222222
A Wikimédia Commons tartalmaz Río Abiseo Nemzeti Park témájú médiaállományokat.
A Río Abiseo Nemzeti Park egy természetvédelmi terület Peruban.
A nemzeti parkot 1983. augusztus 11-én alapították.[1] Nem csak természeti értékekben, hanem régészeti lelőhelyekben is gazdag, ezért természeti és kulturális (vegyes) kategóriában a világörökség részévé nyilvánították.[2] A turisták elől le van zárva, csak kutatók látogathatják engedéllyel.[1]
A 2745,2 km²-es területű nemzeti park Peru középpontjától kissé északra található az Andok fő vonulataitól keletre. Nagy része esőerdővel és köderdővel borított hegyvidéki terület, fő folyói a névadó Abiseo, a Túmac és a Montecristo. Közigazgatásilag San Martín megyéhez, azon belül Mariscal Cáceres tartományhoz tartozik, a legközelebbi város a parktól keletre található Huicungo. Az 1985-től tartó régészeti feltárások 2400–2500 méteres tengerszint feletti magasságokban 36 lelőhelyet tártak fel, közülük a legfontosabb Gran Pajatén és Los Pinchudos. Ezeken a lelőhelyeken a teraszos mezőgazdasági művelés nyomai és öntözőcsatornák maradványai is megfigyelhetők.[1][2]
A nemzeti parkban több nevezetes vízesés is található, például az El Oso („a medve”), a Velo de Novia („menyasszonyi fátyol”), a Shihui és a Las Gemelas („az ikrek”). Fontosabb tavai az Empedrada („köves”), az Escondida („rejtett”), a Colorada („vörös”), a Negra („fekete”), az Honda („mély”) és a Chúcara. Jellegzetes barlangja a Cueva de los Muertos („halottak barlangja”).[1]
A területen meleg és nedves időjárás uralkodik. Az átlaghőmérséklet legalább 18 °C, a csapadék legalább 750 mm évente, a levegő páratartalma pedig jellemzően 90%. A nyugati részeken, ahol évente 800–2000 mm eső hull, a hőmérséklet a magasságtól függően 7 és 25 fok között szokott lenni.[1]
A park területén 1134 növényfajt írtak le. Köztük megtalálható a kihalás által fenyegetett Cedrela montana nevű szappanfavirágú és a Prumnopitys montana nevű kőtiszafaféle, nagy méretű fügefajok, a kaucsukfa, valamint a gazdasági jelentőséggel is rendelkező Croton lechleri nevű kroton, a macskakarom, a cedrela, a Swietenia macrophylla nevű mahagóni és a Cedrelinga cateniformis nevű mimózaforma.[1]
Az állatfajok közül mintegy 900-at figyeltek meg eddig, ebből 181 emlős, 409 madár, 17 hüllő, 30 kétéltű, 14 hal és körülbelül 250 gerinctelen. A park nyugati részén összesen 27 olyan faj él, amely Peru endémikus faja, míg a keleti zónában 18 fenyegetett állatfaj (11 emlős és 7 madár) él.[1] A sárgafarkú gyapjasmajomról korábban azt hitték, teljesen kihalt, de aztán kiderült, hogy ebben a nemzeti parkban még élnek példányai.[2]
Turisták a Quebrada Churónál
Dombormű a Gran Pajatén régészeti lelőhelyen
↑ a b c d e f g Del Río Abiseo (spanyol nyelven). SENANP. (Hozzáférés: 2020. február 20.)
↑ a b c Parque Nacional del Río Abiseo (spanyol nyelven). UNESCO. (Hozzáférés: 2020. február 20.)
Río Abiseo Nemzeti Park
Világörökségportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Río_Abiseo_Nemzeti_Park&oldid=23425161”
San Martín megye (Peru)
Természeti és kulturális világörökségi helyszínek
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. január 6., 19:48
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.